जहाँजहाँ जुन जुनबेला कम्युनिस्ट पार्टीले शासनमा पुगेर (निर्वाचित बाहेक) तिनले सबैभन्दा पहिले सुरु गरेको विषयमा पर्छ आवतजावतमा रोक । कम्युनिस्टले पठाएका बाहेक कुनै पनि नागरिक विदेश जान पाउँदैनन् । त्यतिमात्र होइन आफ्नै देशभित्रको अर्को भूभाग पनि उनीहरूका लागि प्रतिबन्धित भयो र त्यो अवस्था अहिलेसम्म कायम छ । उत्तरकोरिया, चीन, क्युवा त्यसका अहिलेसम्मका उदाहरण हुन् । चीनमा ठूलो बन्द व्यापार देखाएको अवस्थामा केही खुकुलो पारिएको छ भने एउटा जिल्लाबाट अर्को जिल्लामा बसाइसराइ त्यहाँ पनि हुन सक्तैन । रूसमा पहिले त्यस्तै थियो ।
